**eP59. ΟΡΘΕΣ ΠΡΑΚΤΙΚΕΣ ΣΤΗΝ ΔΙΑΧΕΙΡΙΣΗ ΤΗΣ ΠΑΝΔΗΜΙΑΣ COVID-19 ΣΤΟ ΕΡΓΑΣΙΑΚΟ ΠΕΡΙΒΑΛΛΟΝ ΤΩΝ ΟΤΑ**

***Μακρυνός Γεώργιος1****, Θανασιάς Ευθύμιος1, Βατόπουλος Άλκης,1 Ντουνιάς Γεώργιος1*

1 Τμήμα Πολιτικών Δημόσιας Υγείας, Σχολή Δημόσιας Υγείας, Πανεπιστήμιο Δυτικής Αττικής , Αθήνα

**Εισαγωγή**: Η Υγεία και Ασφάλεια στην εργασία σώζει ζωές [ILO]. Οι εργαζόμενοι των ΟΤΑ αποτελούν προσωπικό πρώτης γραμμής, παρέχοντας καθημερινά ζωτικής σημασίας υπηρεσίες για τους πολίτες και την υγιεινή των πόλεων (καθαριότητα, σχολεία, παιδικοί σταθμοί, αθλητισμός-πολιτισμός, εξυπηρέτηση πολιτών, κ.ά.), σε συνθήκες υψηλής επικινδυνότητας, λόγω της μεγάλης μεταδοτικότητας του SARS-Cov-2.

**Σκοπός**: Η ανάδειξη ορθών πρακτικών ενημέρωσης και ευαισθητοποίησης των εργαζομένων των ΟΤΑ, για την αποτελεσματική εφαρμογή των μέτρων κατά της covid19-πανδημίας.

**Υλικό**: Νομοθεσία, εγκύκλιοι, οδηγίες, Σχέδια Δράσης, πρωτόκολλα, δημοσιεύσεις από Διεθνείς και Εθνικούς Οργανισμούς, Φορείς και Αρχές.

Μέθοδος: Σύσταση ειδικής επιστημονικής επιτροπής στην ΠΟΕ-ΟΤΑ, για την αξιολόγηση των δεδομένων και συγγραφή και έκδοση ειδικών κατευθυντήριων οδηγιών. Πραγματοποίηση τριών ειδικών Διαδικτυακών Ημερίδων (για τους εργαζόμενους των Δήμων) με την συμμετοχή έγκριτων ειδικών επιστημόνων, που αφορούσαν: σε κατευθυντήριες οδηγίες ,μέτρα και ορθές πρακτικές, στην επικαιροποίηση της εκτίμησης επαγγελματικού κινδύνου (ΜΕΕΚ), στα εκάστοτε νεώτερα επιδημιολογικά δεδομένα και στην αναγκαιότητα του εμβολιασμού.

**Αποτελέσματα**: Έκδοση ειδικού Εγχειρίδιου «Οδηγιών και μέτρων αντιμετώπισης της πανδημίας από τον κορονοϊό SARS-Cov-2 στο εργασιακό περιβάλλον των ΟΤΑ» και ανάρτηση του στην ιστοσελίδα της ΠΟΕ ΟΤΑ (με προσθήκη ειδικών Παραρτημάτων και δυνατότητα επικαιροποίησης), προς ενημέρωση και ευαισθητοποίηση των εργαζομένων και αξιοποίηση του στη σύνταξη των προβλεπόμενων σχεδίων δράσης για Δήμους. Υποκίνηση του ενδιαφέροντος για περαιτέρω συμβουλές, ενημέρωση και στοχευμένες παρεμβάσεις(αγωγή υγείας) στους εργασιακούς χώρους.

**Συμπεράσματα**: Ανάδειξη της αναγκαιότητας: α)ουσιαστικής ευαισθητοποίησης, έγκυρης ενημέρωσης και άμεσης πρόσβασης στα εκάστοτε δεδομένα. β)επικαιροποίησης της ΜΕΕΚ και σύνταξής Σχεδίων Δράσης γ) Σύστασης Δικτύου Προαγωγής της Υγείας και Ασφάλειας στην Εργασία της ΠΟΕ ΟΤΑ.